Document ID: /roh_data/filtered/fineweb-2-filterrobots_roh.jsonl.gz/47176

En il center da las inquisiziuns stat la surdada da lavurs ad interpresas dad IT externas entras il BAFU, e quai, tranter ils onns 2007 e 2010. La Procura publica federala investighescha dapi il 2010 en chaussa. Il BAFU aveva sinaquai franà in project d'informatica il 2012. Las perditas dal BAFU muntian a 6,1 milliun francs.
L'anteriur manader da project en chaussas IT aveva tranter auter prendì encunter provisiuns illegalas en l'autezza da radund 118'000 francs. Persuenter ha el procurà ch'il BAFU suttascrivia in contract cun questas firmas.
L'inquisiziun penala è succedida en collavuraziun cun la Polizia criminala federala. L'Uffizi federal d'ambient vegn a represchentar la Confederaziun svizra en il process penal sco accusader privat.
RR novitads 11:30